cyanic-selkie/wikianc huggingface dataset:
วัดบัวผัน
วัดบัวผัน เป็นวัดราษฎร์สังกัดคณะสงฆ์ฝ่ายมหานิกาย ในแขวงท่าข้าม เขตบางขุนเทียน กรุงเทพมหานคร มีพระอธิการสมภพ ปญฺญาธโร เป็นเจ้าอาวาส วัดมีที่ดิน 8 ไร่ 2 งาน 15 ตารางวา
วัดบัวผันสร้างเมื่อ พ.ศ. 2461 พระบาทสมเด็จพระปกเกล้าเจ้าอยู่หัวพระราชทานวิสุงคามสีมา เมื่อ พ.ศ. 2474 ผู้ถวายที่ดินคือ นายผันและนางบัว คร้ายน้อย เป็นผู้ถวายที่ดิน 8 ไร่ 2 งาน 15 ตารางวา ได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2520 สร้างอุโบสถ ศาลาการเปรียญ เมื่อ พ.ศ. 2461 ต่อมาสร้างอุโบสถหลังใหม่แทนหลังเก่ามีขนาดยาว 22 เมตร กว้าง 8 เมตร 50 เซนติเมตร มีช่อฟ้า ใบระกา หน้าบัน คันทวย หัวเสา ซุ้มประตู หน้าต่าง ภายในอุโบสถประดิษฐานพระประธาน เป็นพระพุทธรูปประทับนั่งขัดสมาธิราบปางมารวิชัย มีชื่อว่า พระสุวรรณปฏิมากร หรือชาวบ้านทั่วไปนิยมเรียกว่า หลวงพ่อดำ หรือ พระสมเด็จพระพุทธสุโขทัยวิไลรัตนเนาวรคุณมนียวไตรรัตน์ หน้าเพลากว้าง 1.10 เมตร สูง  1.50 เมตร ฐานเชิงสูง 10 เซนติเมตร วัดจากฐานถึงยอดพระเกศสูง 1.60 เมตร เป็นพระพุทธรูปสมัยสุโขทัยยุคต้น พระพักตร์อูมรูปไข่ พระองค์อวบอ้วน พระขนงโก่ง สังฆาฏิเขี้ยวตะขาบจรดพระนาภี
พระเจ้ารอแบร์ที่ 2 แห่งฝรั่งเศส
พระเจ้ารอแบร์ที่ 2 แห่งฝรั่งเศส (27 มีนาคม ค.ศ. 972 – 20 กรกฎาคม ค.ศ. 1031) เป็นกษัตริย์องค์ที่ 2 ของฝรั่งเศสและราชวงศ์กาเปเตียง ตั้งแต่ ค.ศ. 996 ถึง ค.ศ. 1031
พระองค์สวมมงกุฎเป็นกษัตริย์ร่วมกับพระราชบิดาในปี ค.ศ. 987 พระองค์ช่วยพระราชบิดาของพระองค์ในด้านการทหาร (โดยเฉพาะอย่างยิ่งระหว่างการล้อมเมืองล็องสองครั้งในปี ค.ศ. 988 และ ค.ศ. 991) พระองค์ได้รับการศึกษาจาก Gerbert of Aurillac (อนาคตคือ สมเด็จพระสันตะปาปาซิลเวสเตอร์ที่ 2) ที่เมืองแร็งส์ พระองค์ยังคงสานต่องานการเมืองของพระราชบิดาต่อไป หลังจากที่พระราชบิดาสวรรคตในปี ค.ศ. 996 พระองค์กลายเป็นกษัตริย์เพียงองค์เดียว พระองค์สามารถรักษาความเป็นพันธมิตรกับดัชชีนอร์ม็องดีและเคาน์ตีอองฌู จึงสามารถยับยั้งความทะเยอทะยานของโอโดที่ 2 เคานต์แห่งบลัวได้
พระเจ้ารอแบร์ที่ 2 โดดเด่นจากการครองราชย์อันยาวนานของพระองค์ ตลอดระยะเวลา 35 ปีในรัชสมัยของพระองค์ พระองค์พยายามขยายอาณาเขตด้วยวิธีใด ๆ ก็ตามโดยเฉพาะอย่างยิ่งจากการต่อสู้เพื่อให้ได้ครอบครองดัชชีแห่งเบอร์กันดี (ซึ่งสิ้นสุดในปี ค.ศ. 1014 ด้วยชัยชนะของพระองค์) และจากนโยบายของพระองค์ทำให้พระองค์มีศัตรูมากมาย รวมทั้งพระราชโอรสทั้งสามพระองค์ด้วย
ความล้มเหลวในการสมรสของพระเจ้ารอแบร์ที่ 2 (พระองค์ทรงอภิเษกสมรสสามครั้ง หย่าสองครั้ง และพยายามหย่าครั้งที่สาม แต่สมเด็จพระสันตะปาปาไม่ยอมรับการหย่าครั้งที่สาม) ตรงกันข้ามกับพระสมัญญาของพระองค์คือผู้เคร่งศาสนา ทั้งการบริจาคจำนวนนับไม่ถ้วนให้กับศาสนสถาน การกุศลเพื่อคนยากจน และการรักษาคนที่เป็นโรคเรื้อน ก่อนสิ้นรัชสมัยของพระองค์เกิดความสัมพันธ์ที่เปราะบางซึ่งนำไปสู่การจลาจลจากพระราชินีองค์ที่สามของพระองค์คือกงส์ต็องส์แห่งอาร์ลและโอรส 2 องค์ของพระองค์เอง (อ็องรีและรอแบร์) ระหว่างปี ค.ศ. 1025 ถึง ค.ศ. 1031 เพื่อให้พระองค์สถาปนาเจ้าชายอ็องรีเป็นรัชทายาท
พระราชประวัติ
ตรงกันข้ามกับพระราชบิดาของพระองค์ ไม่ทราบวันเดือนปีและสถานที่ประสูติที่แน่นอนของพระเจ้ารอแบร์ที่ 2 แม้ว่านักประวัติศาสตร์จะสนับสนุนปี 972 และเมืองออร์เลอองส์ซึ่งเป็นเมืองหลวงของราชวงศ์โรแบร์เตียงตั้งแต่ศตวรรษที่ 9 พระองค์เป็นพระราชโอรสองค์เดียวของพระเจ้าอูก กาแปและอาเดลาอีดแห่งอากีแตน พระองค์ได้รับการตั้งพระนามตามบรรพบุรุษผู้กล้าหาญของพระองค์คือ รอแบร์ผู้แข็งแกร่ง ซึ่งเสียชีวิตจากการสู้รบกับพวกไวกิ้งในปี ค.ศ. 866 นอกจากพระองค์แล้ว ยังมีพระขนิษฐาร่วมพระราชบิดาพระราชมารดาเดียวกันอีก 2 พระองค์คือเฮดวิกและกิเซลา
แหล่งข้อมูล
972 1031
วิตามินบี6
วิตามินบี6 (Vitamin B6) เป็นวิตามินชนิดที่ละลายในน้ำได้ ซึ่งมักใช้ร่วมกับบี1 และบี12 ซึ่งวิตามินบี1 ทำงานกับคาร์โบไฮเดรตส่วนวิตามินบี6 และบี12 ทำงานร่วมกับโปรตีนและไขมัน ร่างกายมนุษย์ต้องการวิตามินบี6 ประมาณ 1.5 มิลลิกรัม
รูปแบบ
ปัจจุบันค้นพบว่าวิตามินบี6 มีหลายรูปแบบ ได้แก่
ภาวะการได้รับเกินขนาด
หากร่างกายได้รับวิตามินบี6 เกินกว่า 500 มิลลิกรัมต่อ 1 วันจะทำให้เกิดอาการหลายอย่าง เช่น เท้าชาและกระตุก กระสับกระส่ายเวลานอน ฝันเหมือนจริงมากเกินไป และมีปัญหาทางระบบประสาท
แหล่งที่พบ
ปลา ไข่ ตับ ข้าวไม่ขัดสี จมูกข้าวสาลี รำข้าว ข้าวโอ๊ต วอลนัท ถั่วเหลือง ถั่วลิสง บริวเวอร์ยีสต์ กากน้ำตาล กะหล่ำปลี แคนตาลูป
โกสต์สควอด (วิดีโอเกม)
โกสต์สควอด (Ghost Squad) และ โกสต์สควอด: เอโวลูชัน (Ghost Squad: Evolution) เป็นเกมอาร์เคดแนวเกมยิงที่ไม่ต้องเดินโดยใช้ไลต์กัน ที่พัฒนาและเผยแพร่โดยเซกา ส่วนเวอร์ชันประจำบ้านของโกสต์สควอดภาคแรกได้รับการพัฒนาสำหรับเครื่องเล่นเกมวีของนินเท็นโด และออเปอเรชันโกสต์ซึ่งเป็นภาคต่อ ได้รับการเปิดตัวในระบบอาร์เคดเมื่อ ค.ศ. 2012
โกสต์สควอด (อาร์เคด)
เซกาได้เปิดตัวโกสต์สควอดสำหรับระบบอาร์เคดใน ค.ศ. 2004 โกสต์สควอดมีอินฟราเรดไลต์กันจำลองที่มีรูปร่างคล้ายกับอาวุธมาตรฐานที่ตัวเอกของเกมใช้ ซึ่งไลต์กันนี้มีวัตถุประสงค์เพื่อใช้งานได้อย่างสมจริง โดยมีสวิตช์เลือกการยิง, พานท้าย, แรงสะท้อนกลับ และศูนย์เล็งเหล็กที่ใช้งานได้ เพื่อให้แน่ใจว่าไลต์กันยิงได้อย่างแม่นยำ จะมีโหมด "การปรับเทียบ" 20 วินาที ซึ่งเกมจะปรับเพื่อการกระแทกหรือสร้างความเสียหายให้แก่ส่วนประกอบที่เปล่งแสงของปืนไรเฟิล
โกสต์สควอดมีอาวุธที่แตกต่างกัน โดยแต่ละชนิดมีคุณสมบัติในการยิงและรีโหลด (เช่น การสาดกระสุนระยะไกล, เวลาบรรจุกระสุนนาน) ซึ่งส่งผลต่อความยากลำบากในการใช้งาน โกสต์สควอดมีสามเลเวลแบบกึ่งไม่เป็นเส้นตรงพร้อมความยากที่ปรับได้และตัวเลือกการแยกทาง ตั้งแต่ในป่า, บ้านพักที่รัฐบาลจำกัด และภายในเที่ยวบินแอร์ฟอร์ซวัน เกมนี้มีการกระทำย่อยจำนวนมาก เช่น การปลดชนวนระเบิด และการขว้างระเบิดเพื่อทำให้ชุดเกราะไร้สมรรถภาพ ซึ่งทำได้โดยใช้ไก "การกระทำ" ที่สองตรงกริปมือหน้าของปืน
โกสต์สควอด: เอโวลูชัน (อาร์เคด)
โกสต์สควอด: เอโวลูชัน เป็นเกมอาร์เคดที่ตามมาของโกสต์สควอดดั้งเดิม ซึ่งได้รับการพัฒนาและเผยแพร่โดยเซกา และวางจำหน่ายใน ค.ศ. 2007
ในโกสต์สควอด: เอโวลูชัน ผู้เล่นเป็นสมาชิกของแอลฟายูนิต หรือสมาชิกของ “โกสต์สควอด” ซึ่งเป็นหน่วยที่ไม่เป็นทางการของกลุ่มต่อต้านการก่อการร้ายในชื่อมัลติ-โอเปอเรชัน-โปรแกรม (M.O.P.) ตัวละครที่ผู้เล่นไม่ได้ควบคุมรวมถึงเพื่อนสมาชิกมัลติ-โอเปอเรชัน-โปรแกรม ประกอบด้วยผู้บัญชาการ ซึ่งให้การสนับสนุนโดยวิทยุและคำแนะนำที่เกี่ยวข้องต่อผู้เล่น รวมไปถึงหน่วยบราโวและชาร์ลีที่ช่วยเหลือผู้เล่นในการปราบปรามภัยคุกคามจากผู้ก่อการร้าย
ปืนไรเฟิลสามารถตั้งค่าได้ตั้งแต่นัดเดียว ไปจนถึง 3 นัดต่อเนื่อง ตลอดจนเทคนิคพิเศษเพื่อให้เหมาะกับสถานการณ์ เช่น กล้องส่องกลางคืน, ไฟฉายแรงสูงสำหรับปืนที่ติดตั้ง และสโคปกล้องเล็งสำหรับสไนเปอร์ไรเฟิล ปืนยังมีปุ่มการกระทำที่ใช้ในการดึงการเคลื่อนไหวพิเศษ เช่น การต่อสู้ซึ่งประชิดตัว รวมถึงเอฟเฟกต์แรงถีบของปืนในทุกนัดที่ยิง
แต่ละภารกิจมีหลายเส้นทางให้ผู้เล่นเลือก เหตุการณ์เฉพาะกิจเกิดขึ้นตลอดทั้งเกมขึ้นอยู่กับเส้นทางที่เลือก เช่น การจับตัวประกัน, การปลดชนวนระเบิด หรือการยิงคุ้มกันให้ความช่วยเหลือ เกมนี้แบ่งออกเป็น 3 ภารกิจโดยมีทั้งหมด 16 ระดับความยาก ซึ่งสามารถเลือกได้ทั้งหมด 16 แบบตั้งแต่เริ่ม เกมดังกล่าวมีเครื่องแต่งกาย 14 แบบสำหรับการปรับแต่งตัวละคร อย่างไรก็ตาม เครื่องแต่งกายดังกล่าวไม่มีผลต่อรูปแบบการเล่น รวมถึงมีอาวุธที่แตกต่างกัน 25 แบบ
โกสต์สควอด (วี)
บริษัทเซกาได้ลงข่าวโพลีกอนเมจิกที่พัฒนาพอร์ตวีของโกสต์สควอดในประเทศญี่ปุ่นเมื่อวันที่ 25 ตุลาคม ค.ศ. 2007 และในสหรัฐเมื่อวันที่ 20 พฤศจิกายน ค.ศ. 2007 โดยใช้วีแซปเปอร์ในฐานะเครื่องมืออเนกประสงค์เพื่อให้ผู้เล่นควบคุมการกำหนดเป้าหมายศัตรู, ปลดชนวนระเบิด และเหนี่ยวรั้งตัวประกันได้อย่างง่ายดาย
โกสต์สควอดใช้ประโยชน์จากฟังก์ชันตัวชี้ของวีรีโมต, นุนชากุ และวีแซปเปอร์ ทำให้ผู้เล่นมีความยืดหยุ่นในการควบคุม นอกจากนี้ เกมยังมีโหมดการปรับเทียบตัวชี้ ทำให้ผู้เล่นสามารถใช้การเล็งในแนวสายตาและยิงได้อย่างแม่นยำในตำแหน่งที่วีรีโมตชี้ ตลอดจนผู้เล่นมีตัวเลือกในการปิดตัวชี้บนหน้าจอเพื่อรับคะแนนเพิ่มเติม
ส่วนพิเศษสำหรับการแปลงสู่ระบบวีคือการสนับสนุนผู้เล่นสี่คน และกระดานผู้นำไฮสกอร์ออนไลน์ผ่านการเชื่อมต่อนินเท็นโดไวไฟคอนเนกชัน
การตอบรับ
โกสต์สควอดสำหรับระบบวีได้รับเมทาสกอร์ 69 คะแนนจากเว็บไซต์เมทาคริติก ส่วนเว็บไซต์ไอจีเอ็นให้ 7.5 คะแนน โดยตั้งข้อสังเกตว่า "สิ่งส่วนใหญ่ที่ทำให้โกสต์สควอดยังคงสนุกในเกมอาร์เคดอยู่ เนื่องจากมีการให้ความสำคัญอย่างมากกับการจัดการอาวุธและภารกิจระดับกลาง"
วอลเลย์บอลชายชิงแชมป์อเมริกาใต้ 1975
วอลเลย์บอลชายชิงแชมป์อเมริกาใต้ 1975 (1975 Men's South American Volleyball Championship) เป็นครั้งที่ 11 ของการแข่งขัน จัดขึ้นในกรุงอาซุนซีออน ( ปารากวัย) ในปี 1975 (พ.ศ. 2518)
รายชื่อความเอนเอียงทางประชาน
ความเอนเอียงทางประชาน (cognitive bias) เป็นความโน้มเอียงที่จะคิดในรูปแบบที่มีผลเป็นความคลาดเคลื่อนอย่างเป็นระบบ จากความมีเหตุผลโดยทั่วไป หรือจากการประเมินการตัดสินใจที่ดี บ่อยครั้งเป็นประเด็นการศึกษาในสาขาจิตวิทยาและเศรษฐศาสตร์พฤติกรรม
แม้ว่าความเอนเอียงเหล่านี้จะมีอยู่จริง ๆ โดยหลักฐานทางวิทยาศาสตร์ที่ทำซ้ำได้ แต่ก็มักจะมีข้อโต้เถียงว่า ควรจะจัดประเภทหรืออธิบายความเอนเอียงเหล่านี้ได้อย่างไร ความเอนเอียงบางอย่างเป็นกฎการประมวลข้อมูล หรือเป็นทางลัดการประมวลผลที่เรียกว่า ฮิวริสติก ที่สมองใช้เพื่อการประเมินและการตัดสินใจ ปรากฏการณ์เหล่านี้เรียกว่า ความเอนเอียงทางประชาน ความเอนเอียงในการประเมินหรือการตัดสินใจ อาจจะเกิดจากแรงจูงใจ เช่นเมื่อความเชื่อเกิดบิดเบือนเพราะเหตุแห่งการคิดตามความปรารถนา (wishful thinking) ความเอนเอียงบางอย่างอาจจะอธิบายได้โดยหลักทางประชาน (cognitive หรือที่เรียกว่า cold) หรือโดยหลักทางแรงจูงใจ (motivational หรือเรียกว่า hot) แต่เหตุทั้งสองสามารถเกิดร่วมกัน
ยังมีข้อถกเถียงกันอีกด้วยว่า ความเอนเอียงเหล่านี้จัดเป็นความไม่สมเหตุผลโดยส่วนเดียว หรือว่า จริง ๆ มีผลเป็นทัศนคติและพฤติกรรมที่เหมาะสมได้ ยกตัวอย่างเช่น เมื่อทำความรู้จักกับคนใหม่ ๆ เรามักจะถามคำถามที่ชี้คำตอบที่ต้องการ ที่ดูเหมือนจะเอนเอียงไปเพื่อยืนยันสันนิษฐานของเราเกี่ยวกับบุคคลนั้น ๆ แต่ว่า ปรากฏการณ์ที่บางครั้งเรียกว่า ความเอนเอียงเพื่อยืนยัน (confirmation bias) เช่นนี้ สามารถมองได้ว่าเป็นทักษะทางสังคมที่ช่วยสร้างความสัมพันธ์กับผู้อื่นได้
งานวิจัยในเรื่องความเอนเอียงเหล่านี้ มักจะทำในมนุษย์ แต่ผลที่พบในมนุษย์ บางครั้งก็พบในสัตว์อื่นเหมือนกัน ยกตัวอย่างเช่น hyperbolic discounting (การลดค่าแบบไฮเพอร์โบลา) ซึ่งเป็นปรากฏการณ์ที่เราให้ค่าของที่ได้ในปัจจุบันสูงกว่าที่จะได้ในอนาคต ก็พบด้วยในหนู นกพิราบ และลิง
ความเอนเอียงในการตัดสินใจ ทางความเชื่อ และทางพฤติกรรม
ความเอนเอียงหลายอย่างเหล่านี้มีผลต่อการเกิดความเชื่อ ต่อการตัดสินใจทางธุรกิจและทางเศรษฐกิจ และต่อพฤติกรรมมนุษย์โดยทั่ว ๆ ไป ความเอนเอียงจะเกิดขึ้นในสถานการณ์โดยเฉพาะ ๆ คือ เมื่อเผชิญกับเหตุการณ์อย่างใดอย่างหนึ่ง ความแปรเปลี่ยนไปจากพฤติกรรมปกติสามารถจำแนกได้โดย
ความเอนเอียงทางสังคม
ความเอนเอียงเหล่านี้โดยมากจัดเป็น attributional bias (ควาเอนเอียงในการอ้างเหตุ)
ความผิดพลาดและความเอนเอียงทางความจำ
ในสาขาจิตวิทยาและประชานศาสตร์ ความเอนเอียงทางความจำ (memory bias) เป็นความเอนเอียงทางประชานที่ช่วยหรือขัดการระลึกถึงความทรงจำหนึ่ง ๆ (เช่นช่วยให้ระลึกถึงความจำนั้นได้ หรือช่วยลดเวลาการระลึก หรือว่าทั้งสองอย่าง) หรือเปลี่ยนแปลงข้อมูลสิ่งที่จำได้ มีประเภทต่าง ๆ รวมทั้ง
เหตุสามัญโดยทฤษฎี ของความเอนเอียงทางประชาน
บทความในวารสาร Psychological Bulletin ปี ค.ศ. 2012 เสนอว่า มีความเอนเอียงที่ดูเหมือนจะไม่สัมพันธ์กัน 8 อย่างที่สามารถเกิดขึ้นได้โดยใช้กลไกทางทฤษฎีสารสนเทศ (information-theoretic generative mechanism) ที่มีการประมวลข้อมูลประกอบด้วยตัวกวน (noisy) ทั้งในช่วงการเก็บและการระลึกถึงข้อมูลในความทรงจำของมนุษย์
เดเอ็ฟเอ็ล-ซูเพอร์คัพ
เดเอ็ฟเอ็ล-ซูเพอร์คัพ (DFL-Supercup) เป็นการแข่งขันฟุตบอลนัดเดียวจบในประเทศเยอรมนี โดยเป็นการแข่งขันระหว่างผู้ชนะจากบุนเดิสลีกากับผู้ชนะจากเดเอ็ฟเบ-โพคาล
การแข่งขันนัดชิงชนะเลิศ
ตัวหนาเป็นรายชื่อทีมที่ชนะเลิศซูเปอร์คัพ ไม่มีต่อเวลาพิเศษลงเล่น
เซร์ฆิโอ โรเมโร
เซร์ฆิโอ เฆร์มัน โรเมโร (Sergio Germán Romero; เกิดวันที่ 22 กุมภาพันธ์ ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งผู้รักษาประตูให้กับโบกายูนิออร์ส ในอาร์เจนตินา
โรเมโรโชว์ผลงานได้อย่างยอดเยี่ยมในเกมยูฟ่ายูโรปาลีกกับแมนเชสเตอร์ยูไนเต็ด ฤดูกาล 2016–2017 โดยยึดตำแหน่งตัวจริงทำให้ได้ลงเล่นในเกมนัดชิงชนะเลิศและพาทีมคว้าแชมป์สมัยแรกในประวัติศาสตร์สโมสรในเกมพบอาเอฟเซ อายักซ์
ประวัติ
โรเมโรย้ายมาค้าแข้งให้กับยูไนเต็ดในฐานะนักเตะฟรีเอเยนต์เมื่อช่วงฤดูร้อนปี ค.ศ. 2015 และก็มีฤดูกาลเปิดตัวที่ดีโดยเก็บคลีนชีตได้หกเกมจากการลงสนาม 10 นัด นายด่านผู้ผ่านเข้าสู่รอบชิงชนะเลิศการแข่งขันฟุตบอลโลกกับทีมชาติอาร์เจนตินา เริ่มต้นชีวิตใหม่ในรั้วปีศาจแดงได้อย่างยอดเยี่ยม โดยเสียประตูในพรีเมียร์ลีกเพียงสองลูกในเดือนสิงหาคม แม้จะเป็นตัวสำรองให้กับดาบิด เด เฆอาเป็นส่วนใหญ่ แต่โรเมโรก็ได้พิสูจน์คุณค่าของเขา ยามที่ลูวี ฟัน คาล เรียกใช้งาน ซึ่งทั้งสองเคยร่วมงานด้วยกันมาก่อนกับอาแซด อัลก์มาร์ สโมสรจากประเทศเนเธอร์แลนด์ นายทวารร่างใหญ่ถูกแสงไฟสาดส่องในการแข่งขันยูฟ่ายูโรปาลีก ลีกนัดแรกกับมิดยึลลัน เมื่อเดือนกุมภาพันธ์ โดยโชว์เซฟไปหลายครั้ง จากการลงทำหน้าที่แทนดาบิด เด เฆอาที่มีอาการบาดเจ็บก่อนการคิกออฟ หนึ่งในการป้องกันประตูที่ถูกพูดถึงมากที่สุด คือการทะยานป้องกันลูกโหม่งของพอล โอนูอาชูได้อย่างดีเยี่ยม ซึ่งภายหลังกลายมาเป็นหนึ่งในจังหวะท้าชิงการเซฟยอดเยี่ยมของฤดูกาล แน่นอนว่าสิ่งดังกล่าวจะเป็นเรื่องที่โรเมโรไม่ลืมง่าย ๆ "มันเป็นหนึ่งในการเซฟที่ดีที่สุดในชีวิตของผมเลยล่ะ !" เขากล่าวให้สัมภาษณ์หลังจบเกม
ฟัน คาล เป็นผู้ดึงตัวผู้รักษาประตูที่ยังไม่มีชื่อเสียงตอนวัย 20 ปี มาสู่ยุโรป จากราซินกลุบเดอาเบยาเนดาในประเทศอาร์เจนตินา พร้อมเลือกให้เขาเป็นนายด่านมือหนึ่งของอาร์แซด โรเมโรมีบทบาทสำคัญช่วยให้ต้นสังกัดคว้าแชมป์ลีกเอเรอดีวีซีไปอย่างน่าประหลาดใจในปี ค.ศ. 2009 เขามีสถิติไม่เสียประตูต่อเนื่องยาวนาน 950 นาทีในฤดูกาลถัดมา ซึ่งห่างจากสถิติสูงสุดของประเทศเนเธอร์แลนด์เพียง 107 นาที
เขามีชื่อเล่นว่า "เจ้าเตี้ย" แม้จะมีส่วนสูงถึง 6 ฟุต 3 นิ้ว สิ่งดังกล่าวมิใช่คำพูดแดกดัน หากแต่ว่าเหล่าพี่ชายของเขานั้นตัวสูงเหมือนยักษ์ โดยเฉพาะในรายของดิเอโก ผู้ที่เล่นบาสเกตบอล - โรเมโรย้ายออกจากประเทศเนเธอร์แลนด์ หลังฟัน คาล โยกไปทำงานให้กับสโมสรฟุตบอลบาเยิร์นมิวนิก ด้วยการไปเฝ้าเสาหาความท้าทายใหม่ ๆ ให้กับซัมป์โดเรีย ในเซเรีย เบ สโมสรดังจากเมืองเจนัว ซึ่งได้เลื่อนชั้นกลับสู่ลีกสูงสุด โดยมีนายทวารชาวอาร์เจนตินาเป็นมือหนึ่ง ฤดูกาลถัดมาเขาก็ยังเป็นตัวจริง ก่อนย้ายไปค้าแข้งกับมอนาโกด้วยสัญญายืมตัว
การทำงานในลีกเอิงของประเทศฝรั่งเศสค่อนข้างน่าผิดหวัง เพราะต้องสูญเสียตัวจริงให้กับดานิเยล ซูบาซิช จากนั้นเขายอมรับว่ามันเป็นปีที่แปลก อาเลคันโดร ซาเบลา ยอมให้เขาลงเล่นให้กับอาร์เจนตินาแต่เขาไม่ได้มีโชคแบบนั้นกับสโมสร ถือเป็นเรื่องราววนเวียนที่เกิดขึ้นสำหรับโรเมโร โดยยึดตำแหน่งตัวจริงในระดับทีมชาติมาเสมอ
เจ้าของเหรียญทองจากการแข่งขันโอลิมปิกฤดูร้อน 2008 เช่นเดียวกับตำแหน่งแชมป์โลกชุดอายุต่ำกว่า 20 ปีของประเทศบ้านเกิด เขาลงเฝ้าเสาให้กับทีมของเดียโก มาราโดนา ในศึกฟุตบอลโลกที่แอฟริกาใต้ปี ค.ศ. 2012 ตลอดสี่นัด - สี่ปีถัดมา ซาเบลายังคงความศรัทธาในตัวโรเมโร แม้จะไม่ได้มีส่วนร่วมกับทางมอนาโกก็ตาม เขาถูกมองว่าเป็นจุดอ่อนของขุมกำลังฟ้าขาวที่เต็มไปด้วยสตาร์ดัง ตั้งแต่ก่อนทัวร์นาเม้นต์เริ่มต้นขึ้น อย่างไรก็ตามเขาได้พิสูจน์ให้เห็นว่าหลาย ๆ คนนั้นคิดผิด โดยการทำผลงานอย่างยอดเยี่ยม หนึ่งในลูกเซฟสุดมหัศจรรย์ จากการแข่งขันรอบแบ่งกลุ่มกับทีมชาติอิหร่านทำให้ป๊อบสตาร์สาวชื่อดังอย่าง รีแอนนา ทวีตข้อความชื่นชม
ความสนใจที่ได้รับมิได้ทำให้โรเมโรย่ามใจ - เขาเก็บคลีนชีตในการแข่งขันรอบแพ้คัดออกกับสวิตเซอร์แลนด์, ชาติเบลเยียมและเนเธอร์แลนด์ ในการดวลจุดโทษรอบรองชนะเลิศที่เมืองเซาเปาลู ขากลับมาหลอกหลอนฟัน คาล และทำลายความฝันของนายใหญ่ชาวดัตช์ที่ต้องการคว้ารางวัลซึ่งว่ากันว่ายิ่งใหญ่ที่สุดของโลก
วอลเลย์บอลชายชิงแชมป์อเมริกาใต้ 1977
วอลเลย์บอลชายชิงแชมป์อเมริกาใต้ 1977 (1977 Men's South American Volleyball Championship) เป็นครั้งที่ 12 ของการแข่งขัน จัดขึ้นในเมืองลิมา, ( เปรู) ในปี 1977 (พ.ศ. 2520)
เซร์ฆิโอ โรเมโร
ประวัติ
ฟียอลถือเป็นไอดอลของเขา "ในเรื่องของฟุตบอล "เอลปาโต" [ฟียอล] คือพ่อของผม" โรเมโรกล่าว "ทุก ๆ อย่างที่ผมทำสำเร็จนั้นเป็นเพราะเขา เขาคือผู้รักษาประตูที่ดีที่สุดที่อาร์เจนตินาเคยมีมา คงไม่มีใครอื่นที่จะก้าวข้าวเขาได้อีกแล้ว"
ลูกยิงเพียงลูกเดียวจากมารีโอ เกิทเซอ ของทีมชาติเยอรมนี ทำลายความฝันของโรเมโร และทีมชาติอาร์เจนตินา ในความฝันการคว้าถ้วยฟุตบอลโลกอย่างไรก็ตามชื่อเสียงของเขาพัฒนาขึ้นมาก ที่น่าแปลกใจสุด ๆ ก็คือสิ่งดังกล่าวมิได้ถ่ายทอดไปยังการเฝ้าเสาในระดับสโมสร โดยเขากลับไปเล่นให้ซัมป์โดเรีย หลังหมดสัญญายืมตัวกับมอนาโกและเป็นอีกครั้งที่ต้องตกเป็นตัวสำรอง
เอมีเลียโน วีเวียโน เป็นนายด่านมือหนึ่ง โดยโรเมโรที่เพิ่งจะสร้างชื่อเสียงในการแข่งขันฟุตบอลไม่กี่เดือนก่อนหน้านั้นทำได้แค่เฝ้ารอโอกาส "ผมคงทำแบบนี้ต่อไปได้อีกไม่นานนัก" โรเมโรยอมรับ "เรื่องเดียวกันนี้เกิดขึ้นกับผมที่ประเทศฝรั่งเศส ย้ายมาตอนตลาดการซื้อขายใกล้ปิดทำการ และต้องเฝ้ารอโอกาส" ข่าวลือระบุว่าเขาปฏิเสธโอกาสการย้ายไปเฝ้าเสาในถิ่นโอลด์แทรฟฟอร์ดในช่วงนั้น ซึ่งโรเมโรก็ได้ชี้แจงว่า "คำโกหกมากมายถูกกล่าวขึ้น บอกว่าผมปฏิเสธการย้ายไปอยู่กับแมนเชสเตอร์ยูไนเต็ด" สำหรับผม เรื่องแบบนั้นเป็นอะไรที่บ้าบอมาก
เขาได้ลงสนามทั้งหมด 11 นัดทุกรายการ และเป็นไปตามคาดหมายที่ไม่ต่อสัญญากับสโมสรในเซเรียอา ชื่อของโรเมโรถูกกล่าวในสื่อหลายสำนักว่าเป็นหนึ่งในนักเตะฟรีเอเยนต์ที่น่าคว้ามาร่วมทัพมากที่สุด โอกาสในการกลับมาร่วมงานกับฟัน คาล ไม่สามารถถูกปล่อยผ่านไปได้ โดยโรเมโรบินไปถึงสหรัฐอเมริกาเพื่อปิดการเจรจาย้ายซบปีศาจแดง
วอลเลย์บอลชายชิงแชมป์อเมริกาใต้ 1979
วอลเลย์บอลชายชิงแชมป์อเมริกาใต้ 1979 (1979 Men's South American Volleyball Championship) เป็นครั้งที่ 13 ของการแข่งขัน จัดขึ้นในเมืองโรซารีโอ, ( อาร์เจนตินา) ในปี 1979 (พ.ศ. 2522)
ประธานาธิบดีฟิลิปปินส์
ประธานาธิบดีฟิลิปปินส์ (Pangulo ng Pilipinas) หรือเรียกอย่างเป็นทางการว่า ประธานาธิบดีแห่งสาธารณรัฐฟิลิปปินส์ เป็นประมุขแห่งรัฐและหัวหน้ารัฐบาลของสาธารณรัฐฟิลิปปินส์ ประธานาธิบดีเป็นผู้นำของฝ่ายบริหารของรัฐบาลฟิลิปปินส์และเป็นผู้บัญชาการทหารแห่งกองทัพฟิลิปปินส์ ประธานาธิบดีฟิลิปปินส์ในภาษาฟิลิปีโนจะเรียกว่า Ang Pangulo หรือเรียกอย่างเป็นทางการว่า Presidente
ประธานฝ่ายบริหาร
ภายใต้มาตรา 7 วรรคที่ 1 ของรัฐธรรมนูญแห่งสาธารณรัฐฟิลิปปินส์ ประธานาธิบดีเป็นหัวหน้าฝ่ายบริหารของรัฐบาล ซึ่งรวมถึงคณะรัฐมนตรีและหน่วยงานริหาร อำนาจบริหารเป็นของประธานาธิบดีเพียงผู้เดียว
มาตรา 19 ให้อำนาจประธานาธิบดีที่จะผ่อนปรน ปรับลด และอภัยโทษ และยกเงินค่าปรับและค่าสินไหมหลังจากที่คดีถูกพิพากษาโดยศาลถึงที่สุดแล้ว ยกเว้นเมื่อประธานาธิบดีอยู่ระหว่างถูกฟ้องร้อง
มาตรา 20 ให้ประธานาธิบดีในการทำสนธิสัญญาหรือกู้ยืมเงินจากต่างประเทศในนามของสาธารณรัฐฟิลิปปินส์ด้วยความเห็นชอบของคณะกรรมการการเงินระหว่างประเทศและภายใต้ข้อจำกัดของกฎหมาย
ปรธานาธิบดี ยังเป็นผู้กำกับดูแลหน่วยการบริหารราชการส่วนท้องถิ่น
ผู้บัญชาการทหาร
มาตรา 7 วรรคที่ 18 ของรัฐธรรมนูญ "ประธานาธิบดีเป็นผู้บัญชาการทหารแห่งกองทัพฟิลิปปินส์" ในฐานะที่เป็นผู้บัญชาการทหาร ประธานาธิบดีสามารถสั่งการกองกำลังติดอาวุธดังกล่าวเพื่อป้องกันหรือปราบปรามความรุนแรงที่ผิดกฎหมายหรือการจลาจล ในกรณีของการบุกรุกหรือการก่อจลาจลเพื่อความปลอดภัยของประชาชน ประธานาธิบดีอาจใช้ระยะเวลาไม่เกินหกสิบวันระงับสิทธิ์ของคำสั่งของศาลภายใต้กฎอัยการศึก
ตำบลไทยชนะศึก
ไทยชนะศึก เป็นตำบลหนึ่งในอำเภอทุ่งเสลี่ยม จังหวัดสุโขทัย ทั้งพื้นที่ของตำบลบริหารโดยองค์การบริหารส่วนตำบลไทยชนะศึก
ประชากร
องค์การบริหารส่วนตำบลไทยชนะศึก มีประชากรทั้งหมด 8,269 คน
ยาอีร์ ลาปิด
ยาอีร์ ลาปิด (יָאִיר לַפִּיד, ทับศัพท์: Yāʾīr Lapīð, ; Yair Lapid, เกิด 5 พฤศจิกายน 1963) เป็นนักการเมืองและอดีตนักข่าวชาวอิสราเอล ผู้ดำรงตำแหน่งนายกรัฐมนตรีอิสราเอลคนที่ 14 นับตั้งแต่ 1 กรกฎาคม 2022 เขาเคยดำรงตำแหน่งนายกรัฐมนตรีแทน และ รัฐมนตรีการต่างประเทศในปี 2021 ถึง 2022 ลาปิดเคยเป็นประธานพรรคฝ่ายกลางเยช อาทิดและเป็นผู้นำฝ่ายค้านในปี 2020 ถึง 2021 และดำรงตำแหน่งรัฐมนตรีการคลังจากปี 2013 ถึง 2014
ลาปิดเข้าสู่วงการการเมืองในปี 2012 ก่อนหน้านี้เคยเป็นพิธีกรรายการโทรทัศน์และผู้ประกาศข่าว เขาก่อตั้งพรรคเยช อาทิด พรรคฝ่ายกลาง ซึ่งต่อมาเติบโตเป็นพรรคที่ใหญ่ที่สุดอันดับสองของคเนสเซต มีที่นั่ง 19 ที่ในการเลือกตั้งสภานิติบัญญัติปี 2013 เขาถือว่าเป็นหนึ่งในนักการเมืองฝ่ายกลางแนวหน้าของอิสราเอล
ในปี 2013 ถึง 2014 หลังตกลงสร้างพันธมิตรร่วมกับลีกุด ลาปิดดำรงตำแหน่งรัฐมนตรีการคลังภายใต้นายกรัฐมนตรีเบนยามิน เนทันยาฮู ในปี 2013 ลาปิดเป็นอันดับหนึ่งในรายชื่อ "ชาวยิวที่ทรงอิทธิพลที่สุดในโลก" ของ เดอะเยรูซาเลมโพสต์ และในปี 2013 ยังได้รับการเชิดชูเป็นหนึ่งในนักคิดด้านนโยบายต่างประเทศแนวหน้าของโลก รวมถึงยังเป็นหนึ่งใน 100 บุคคลผู้ทรงอิทธิพลที่สุดในโลกของนิตยสาร ไทม์
ฏุณฑิเขล
ฏุณฑิเขล (टुँडिखेल) หรือ ตินิขยะห์ (तिनिख्य) เป็นลานหญ้าขนาดใหญ่ในใจกลางนครกาฐมาณฑุ ประเทศเนปาล และเป็นหนึ่งในจุดหมายตาที่สำคัญของเมือง ลานหญ้ามีลักษณะเป็นรูปสี่เหลี่ยมผืนผ้า วางพาดตามแนวทิศเหนือ–ใต้ ตั้งอยู่ระหว่างรัตนอุทยานทางเหนือ กับสาหีททวารทางใต้
ฏุณฑิเขลมีประวัติศาสตร์ย้อนกลับไปได้ถึงอย่างน้อยศตวรรษที่ 18 ตอนต้น ในสมัยยุคมัลละ ใช้งานเป็นทั้งที่เดินสวนสนาม, สนามแข่งม้า, พื้นที่สำหรับประกอบพิธีทางศาสนาไปจนถึงการแสดงดนตรี สวนสาธารณะไปจนถึงลานหญ้าสำหรับสัตว์ใช้กิน ฏุณฑิเขลยังได้รับการบรรยายไว้ว่าเป็นประดุจปอดของกาฐมาณฑุ เป็นพื้นที่สี่เขียวท่ามกลางบ้านเรือนที่อยู่อย่างหนาแน่น ชาวเมืองนิยมเดินหรือออกกำลังกายในฏุณฑิเขลในช่วงเช้าและช่วงเย็น นอกจากนี้ยังปรากฏฏุณฑิเขลอยู่ในตำนานหลายเรื่อง
ในอดีต ฏุณฑิเชลกินพื้นที่ยาวกว่า 5 กิโลเมตรจากรานีโปขรีไปถึงสนามกีฬาทศรถรงคศาลา และว่ากันว่าเป็นลานเดินสวนสนามที่ใหญ่ที่สุดแห่งหนึ่งของเอเชีย ในปัจจุบัน พื้นที่ของลานหดลงจากการก่อสร้างสาธารณูปโภครุกคืบเข้ามาในพื้นที่ของลานจากทั้งสี่ด้าน
เทศกาล
เทศกาลวิ่งม้า โฆเฑยาตรา เป็นเทศกาลที่จัดขึ้นที่ลานนี้ในราวเดือนมีนาคม โดยประกอบไปด้วยการแข่งม้า ธรรมเนียมนี้มีอายุหลายศตวรรษ และมีต้นมาจากครั้งหนึ่ง ได้มีกษัตริย์รับสั่งให้ม้ามาวิ่งไปทั่วลานนี้เพื่อกระทืบดวงวิญญาณที่ชั่วร้ายของปิศาจให้จมลงไปในดิน นอกจากนี้ในเทศกาลยังมีการเดินแสดงมัา, การแสดงกายกรรม และกระโดดร่มเช่นกัน
กองทัพเนปาลจัดพิธีการยิงปืนฉลองที่ฏุณฑิเขลอยู่สองโอกาส โดยการยิงปืนและปืนใหญ่ ในเทศกาลดาเซน กับ มหาศิวราตรี ซึ่งมีขึ้นในเดือนกุมภาพันธ์
ประวัติศาสตร์
ในบรรดาเอกสารที่มีการอ้างถึงฏุณฑิเขลที่เก่าแก่ที่สุดปรากฏอยู่ในบันทึกของนักบวชนิกายเยซูอิตชาวอิตาลี อิปโปลีโต เดซีเดรี ผู้เดินทางมายังกาฐมาณฑุในปี 1721 สมัยที่อยู่ภายใต้ปกครองของกษัตริย์แห่งมัลละ ในบันทึกการเดินทางเขาเล่าถึงทุ่งกว้างขนาดสองไมล์ ใกล้กับแหล่งน้ำรานีโปขรี ตั้งอยู่นอกประตูอมือง และยังบันทึกไว้ว่ามีวิหารมากมายตลอดระยะทางของลานกว้างนั้น
ปัจจุบันมีวิหารอยู่เพียงสองแห่งที่ยังคงอยู่ ได้แก่ วิหารของเทพเจ้า ลุมรีอชิมา (Lumari Ajimā) เทวมารดาซึ่งเป็นที่รู้จักในอีกนามว่าพระนางภัทรกาลี ตั้งอยู่ทางขอบตะวันออกของฏุณฑิเขล อีกวิหารคือวิหารของเพทเจ้า มหากาฬะ หรือ มหานกาทยะห์ (Mahākāla or Mahānkā Dyah) ตั้งอยู่บนขอบทางตะวันตก พระมหากาฬะ เป็นเทพพิทักษ์ในพระพุทธศาสนาแบบวัชรยาน รวมถึงยังมีการบูชาในศาสนาฮินดูเป็นอวตารปางหนึ่งของพระศิวะ
ไมยราบยักษ์
ไมยราบยักษ์ (, pricky wood weed, mimosa, giant sensitive plant, catclaw mimosa, black mimosa) เป็นพืชดอกมีลักษณะเป็นไม้พุ่มในวงศ์ถั่ว เป็นวัชพืชต่างถิ่นประเภทรุกรานที่มีความรุนแรง เนื่องจากสามารถเติบโตและแพร่กระจายได้อย่างรวดเร็ว นอกจากนี้ยังมีความทนต่อสภาพน้ำท่วมและแห้งแล้งได้ดี
ข้อมูลด้านพฤกษศาสตร์
ลำต้น ไมยราบยักษ์ เป็นพืชตระกูลถั่ว และเป็นไม้ยืนต้น มีลำต้นสูงได้มากกว่า 3  เมตรมีหนามออกจากผิว  ลำต้นมีกิ่ง  กิ่งยาวประมาณ  2-6 เมตร มีการเติบโตอย่างรวดเร็วและหนาแน่น
ใบ ใบไมยราบยักษ์เป็นใบประกอบแบบขนนก มีทั้งใบหลัก และ ใบย่อย ใบหลักมีความยาวประมาณ  20 เซนติเมตร ใบย่อยช่วงแรก  มี    7-16  คู่   ใบย่อยช่วงสองมี  25-40  คู่  ก้านใบมีลักษณะเป็นหนามและมีขนสาก  ใบของไมยราบยักษ์เมื่อถูกกระตุ้นจะไม่มีการหุบ เหมือนไมยราบทั่วไป
ดอก ดอกไมยราบยักษ์จะออกเป็นช่อหรือที่มักเรียกว่า ช่อดอก ซึ่งมักจะเกิดที่ส่วนปลายสุดของกิ่งและจากซอกของใบ ในดอกย่อยเกสรตัวผู้จะมีสีแดงและสีม่วงซีดเห็นเด่นชัด
ผลและเมล็ด ฝักมีลักษณะแบนยาวประมาณ 5-10  เซนติเมตร กว้างประมาณ  2  เซนติเมตร และมีขนสากปกคลุมคลุมอย่างหนาแน่น เมล็ดมีลักษณะกลม สีน้ำตาล ขนาดยาว 0.4 x 0.6 ซม. และกว้าง 0.2 x 0.3 ซม. มีปลายเมล็ดด้านหนึ่งแหลมสำหรับงอกออกของต้นอ่อน
ข้อมูลด้านชีววิทยา
ไมยราบยักษ์ มีการขยายพันธุ์แบบอาศัยเพศแต่รายละเอียดเรื่องการผสมพันธุ์ยังไม่เป็นที่แน่ชัด ไมยราบยักษ์จะมีดอกทุกเดือนแต่ดอกและเมล็ดที่สมบูรณ์จะขึ้นอยู่กับหน้าฝนเป็นหลัก   ระยะเวลาจากการเปลี่ยนช่อดอกไปสู่ระยะออกดอก ใช้เวลา  7-9 วันและเป็นฝักที่สมบูรณ์ใช้เวลา  28-30 วัน  บนฝักของไมยราบยักษ์มีลักษณะเป็นขนหยาบแข็ง และการแตกออกของฝัก จะแตกเป็นบางส่วนเท่านั้น แต่ละส่วนมีเมล็ด เมล็ดเหล่านี้จะกระจายไปตกหล่นตามแม่น้ำ  ลำธารต่างๆ  หรือมีสัตว์เป็นตัวนำพาไป
ข้อมูลด้านนิเวศวิทยา
เราสามารถพบไมยราบยักษ์ได้รอบๆบริเวณแหล่งน้ำ หรือที่น้ำท่วมถึง ในปีค.ศ. 1970 ไมราบยักษ์ก็กลายเป็นวัชพืชที่ร้ายแรงที่ส่งผลต่อทุ่งหญ้าเลี้ยงสัตว์และในอุทยานแห่งชาติทางตอนเหนือของออสเตรเลีย  พวกมันโตไวและทนทานต่อสภาพแวดล้อมที่แห้งแล้งหรือน้ำท่วมได้ อีกทั้งเมล็ดของมันสามารถลอยน้ำได้
ต้นกำเนิด
ประเทศอาร์เจนตินา, ประเทศโบลิเวีย , ประเทศบราซิล , ประเทศชิลี , ประเทศโคลอมเบีย , ประเทศเอกวาดอร์ , ประเทศฝรั่งเศส, กลุ่มเกาะกัวเดอลุป , ประเทศกายอานา , ประเทศฮอนดูรัส , ประเทศเม็กซิโก , ประเทศนิการากัว, ประเทศปานามา, ประเทศปารากวัย , ประเทศเปรู , ประเทศซูรินาม , ประเทศอุรุกวัย และ ประเทศเวเนซุเอลา
ผลกระทบจากไมยราบยักษ์
ไมยราบยักษ์ทำลายความหลากหลายทางชีวภาพโดยการเข้าไปแทนที่ที่พื้นที่ชุ่มน้ำ และรุกล้ำพื้นที่ปศุสัตว์และพื้นที่ของชนพื้นเมือง อีกทั้งยังบดบังทัศนียภาพของแหล่งท่องเที่ยวต่างๆและเป็นวัชพืชที่มีการเจริญเติบโตอย่างรวดเร็วแต่กำจัดได้ยาก จึงแย่งที่อยู่และอาหารของพืชพื้นเมือง ทำให้พืชพื้นเมืองมีจำนวนลดน้อยลง
ประโยชน์
ด้านการเลี้ยงผึ้ง เป็นแหล่งพืชอาหารสำคัญที่ให้เกสรในการผลิตรอลยัลเยลลีทางภาคเหนือของประเทศไทย
ด้านเชื้อเพลิง เมื่อถึงฤดูแล้งสามารถนำกิ่งที่แห้งมาทำเป็นฟืนได้
ด้านยารักษา ในแอฟริกา ไมยราบยักษ์ถูกใช้เป็นยาชูกำลัง และเป็นยาสำหรับโรคท้องร่วง, โรคหนองในและเลือดเป็นพิษ ในแทนซาเนีย ใบที่ถูกบดเป็นผงจะนำไปรวมกับน้ำเพื่อบรรเทาอาการบวม ในแซมเบีย นำรากมาใช้โรยบนผิวหนังที่เป็นโรคเรื้อน ส่วนเมล็ดนำมาใช้ในการแก้ปัญหาเกี่ยวกับฟัน
การควบคุมการกัดเซาะ สามารถนำมาใช้แก้ปัญหาการกัดเซาะของน้ำในที่สูงชันได้
ไบรอัน เคนดริก
ดิ ไบรอัน เคนดริก (The Brian Kendrick) มีชื่อจริงว่า ไบรอัน เดวิด เคนดริก (Brian David Kendrick; เกิด 29 พฤษภาคม ค.ศ. 1979) นักมวยปล้ำอาชีพชาวอเมริกันที่ปล้ำในสมาคมWWE ROH NJPW TNA และสมาคมอิสระต่างๆ เป็นแชมป์World Tag Team ChampionshipและWWE Tag Team Championshipร่วมกับพอล ลอนดอน และWWE Cruiserweight Championship และTNA X Division Championship
ไมยราบยักษ์
ประโยชน์
ปรับปรุงดิน นำมาใช้เป็นพืชคลุมดินได้
ควบคุมมลพิษ ไมยราบที่เติบโตในบริเวณปากทางเข้าของอ่างเก็บน้ำจะช่วยกำจัดเศษต่างๆที่มากับน้ำก่อนเข้าอ่างเก็บน้ำ
เมลิสซา แม็กคาร์ธี
เมลิสซา แอน แม็กคาร์ธี (Melissa Ann McCarthy; เกิด 26 สิงหาคม ค.ศ. 1970) เป็นนักแสดง นักเขียนและผู้กำกับภาพยนตร์ชาวอเมริกัน มีชื่อเสียงจากภาพยนตร์เรื่อง ไบรด์สเมดส์ (Bridesmaids) ในบทเมแกน ไพรซ ซึ่งเธอถูกเสนอชื่อเข้าชิงรางวัลเป็นจำนวนมาก รวมถึงการเสนอชื่อเข้าชิงรางวัลออสการ์ และเธอมีผลงานอื่น ๆ อีกมากมาย เช่น This Is 40, Identity Thief และ The Hangover Part III เป็นต้น จากรายได้ 23 ล้านดอลลาร์สหรัฐ นิตยสารฟอบส์ จัดอันดับให้เธอเป็น "นักแสดงหญิงที่มีรายได้สูงสุด" อันดับที่ 3 ประจำปี 2015 ในเดือนพฤษภาคม ค.ศ. 2015 เธอถูกจารึกในฮอลลีวูดวอล์กออฟเฟม
วัดจุฬามณี (จังหวัดสมุทรสงคราม)
วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 9 บ้านคลองวัดจุฬามณี ตำบลบางช้าง อำเภออัมพวา จังหวัดสมุทรสงคราม
ประวัติ
วัดจุฬามณีเดิมมีชื่อเรียกว่า วัดแม่เจ้าทิพย์ สร้างมาแต่รัชสมัยสมเด็จพระเจ้าปราสาททอง สันนิษฐานว่าสร้างขึ้นระหว่างปี พ.ศ. 2172–2190 ตามประวัติว่าท่านท้าวแก้วผลึก (น้อย) ธิดาคนหนึ่งของท่านพลายซึ่งเป็นนายตลาดบางช้าง มีหน้าที่เก็บภาษีอากรขนอนตลาด ต้นวงศ์ราชนิกูลบางช้าง เป็นผู้สร้าง
ในช่วงสงครามกรุงศรีอยุธยากับพม่า ท่านนาค (ต่อมาได้รับสถาปนาเป็นสมเด็จพระอมรินทราบรมราชินี) พระอัครชายาเดิมในพระบาทสมเด็จพระพุทธยอดฟ้าจุฬาโลกมหาราช ขณะทรงครรภ์แก่ ได้หลบซ่อนพม่าอยู่ในป่าทึบหลังวัดจุฬามณี ต่อมาได้มีประสูติการท่านฉิม (พระบาทสมเด็จพระพุทธเลิศหล้านภาลัย) คาดว่าสถานที่ประสูติน่าจะใกล้ต้นจันทน์อันเป็นนิวาสถานหลังเก่าของท่านเศรษฐีทอง อีกทั้งสมเด็จพระเจ้าพี่นางเธอ เจ้าฟ้ากรมพระศรีสุดารักษ์ (แก้ว) พระพี่นางองค์ที่ 2 ของพระบาทสมเด็จพระพุทธยอดฟ้าจุฬาโลกมหาราช ก็ได้หลบภัยพม่ามาอาศัยอยู่กับพระบาทสมเด็จพระพุทธยอดฟ้าจุฬาโลกมหาราชด้วย กำลังอยู่ในระหว่างทรงพระครรภ์แก่และได้มีพระประสูติการพระธิดาในป่าหลังวัดจุฬามณีด้วยเช่นกัน คือสมเด็จพระศรีสุริเยนทราบรมราชินี
วัดจุฬามณีเคยรุ่งเรืองในสมัยท่านพระอธิการเนียมเป็นเจ้าอาวาสองค์ที่ 2 ท่านตั้งโรงเรียนสอนหนังสือไทยและหนังสือขอมขึ้นในวัดจุฬามณี เมื่อสิ้นท่านไปเสียแล้วในราวปี พ.ศ. 2459 วัดอยู่ในสภาพเกือบเป็นวัดร้าง มีพระจำพรรษาอยู่เพียงไม่กี่รูป จนวัดเสื่อมสภาพทรุดโทรมปรักหักพังเสียเป็นส่วนใหญ่ กำนันตำบลปากง่าม (ปัจจุบันคือตำบลบางช้าง) ขออาราธนาพระอาจารย์แช่ม โสฬส ซึ่งเป็นพระลูกวัดจำพรรษาอยู่ในวัดบางกะพ้อม มาปกครองวัดให้เจริญรุ่งเรือง
เซอร์ไวเวอร์ ริเดมป์ชันไอแลนด์
เซอร์ไวเวอร์ ริเดมป์ชันไอแลนด์ (Survivor: Redemption Island) เป็นฤดูกาลที่ 22 ของรายการเซอร์ไวเวอร์ ในฤดูกาลนี้ได้ใช้สถานที่ถ่ายทำเดียวกันกับ เซอร์ไวเวอร์ นิการากัว แต่ได้เพิ่มสถานที่ใหม่แห่งหนึ่งซึ่งก็คือ เกาะแห่งการแก้แค้น โดยมีกติกาใหม่ว่า ผู้เล่นที่ถูกโหวตออกจะต้องเดินทางมายังเกาะแห่งการแก้แค้นทันทีในคืนนั้นๆ ผู้เล่นคนแรกที่ถูกโหวตออกไปจะมาคอยอยู่ที่เกาะนี้และเมื่อมีผู้เล่นคนที่สองหรือมากกว่านั้นถูกโหวตออกมา ทั้งหมดจะต้องแข่งการแข่งขันพิเศษเพื่อให้ได้อยู่บนเกาะนี้ต่อไป ซึ่งผู้ชนะจะต้องแข่งกับผู้เล่นที่ถูกโหวตออกเป็นลำดับถัดมาเรื่อยๆ พอถึงจุดหนึ่งผู้ชนะเพียงหนึ่งเดียวในเกาะนี้จะได้กลับเข้าสู่เกมในแบบเซอร์ไวเวอร์ปกติ ซึ่งเป็นการได้รับโอกาสที่สอง โดยกติกานี้เหมือนกับเซอร์ไวเวอร์ของประเทศอิสราเอลที่ใช้ชื่อว่า ดิไอส์แลนด์ออฟเดอะเดต พิธีกรรายการ เจฟฟ์ พรอบส์ ได้กล่าวไว้ว่า ในฤดูกาลนี้ไม่เหมือนกับฤดูกาลที่ 7 ที่นำผู้เล่นเก่ากลับมาแข่งเพราะผู้เล่นที่อยู่เดิมไม่ทราบว่าจะมีการหักมุมแบบนี้ แต่ในฤดูกาลนี้จะแจ้งให้ทราบตั้งแต่แรกเริ่มเลย ฉะนั้นผู้เข้าแข่งขันทุกคนจะต้องระมัดระวังให้มากขึ้นในแต่ละครั้งที่จะโหวตคนอื่นออกเผื่อว่าคนๆ นั้นได้กลับเข้ามาในเกม อีกประเด็นที่พิธีกรได้แจ้งให้ทราบคือ การแข่งขันบน เกาะแห่งการแก้แค้นนั้นจะเป็นส่วนหนึ่งของแต่ละตอนที่ออกฉายด้วยฉะนั้นการแข่งขันชิงรางวัลและสิทธิ์คุ้มกันสำหรับเผ่าจะถูกรวมเป็นอันเดียวกันหลายครั้งมาก ซึ่งไม่เหมือนกับฤดูกาลอื่นๆ ที่การแข่งขันชิงรางวัลและสิทธิ์คุ้มกันจะถูกแยกกันบ้างหรือรวมกันบ้างเป็นครั้งคราวแค่ 1-2 ครั้งเท่านั้น
วัดจุฬามณี (จังหวัดสมุทรสงคราม)
ประวัติ
ในสมัยหลวงพ่อแช่ม ท่านได้ริเริ่มปลูกสร้างเสนาสนะสงฆ์และสร้างศาลาการเปรียญจนกระทั่งเสร็จเรียบร้อยเมื่อปี พ.ศ. 2463 หลังจากนั้นพระเนื่อง โกวิโท ให้ขึ้นดำรงตำแหน่งเจ้าอาวาสสืบต่อไป ซึ่งต่อมาก็คือพระครูโกวิทสมุทรคุณ (เนื่อง โกวิโท) จนเมื่อวันที่ 23 พฤษภาคม พ.ศ. 2510 หลวงพ่อเนื่องสร้างอุโบสถหลังใหม่แทนหลังเก่าที่เสื่อมโทรม ต่อจากนั้นพระอาจารย์อิฏฐ์ ภทฺทจาโร ได้ก้าวขึ้นสู่ตำแหน่งเจ้าอาวาสวัดจุฬามณีด้วยวัยเพียง 32 ปี ท่านได้สร้างอุโบสถของหลวงพ่อเนื่องที่ยังค้างอยู่ ปูพื้นอุโบสถชั้นบนสุดที่ยังค้างอยู่ด้วยหินหยก จากการาจี ประเทศปากีสถาน จนแล้วเสร็จ
เซอร์ไวเวอร์ ริเดมป์ชันไอแลนด์
เครื่องรางคุ้มกันที่ถูกซ่อนไว้โดยปกติจากฤดูกาลที่ 14-21 นั้นจะใช้ได้ถึงเฉพาะรอบ 6 คนสุดท้ายหรือในวันที่ 36 เท่านั้นแต่นับจากฤดูกาลนี้เป็นต้นไป เครื่องรางสามารถใช้ได้ถึงในรอบ 5 คนสุดท้ายหรือในวันที่ 37 นั่นเอง
สำหรับเกาะแห่งการแก้แค้นนั้น ก่อนที่จะมีการดวลจะมีการอนุญาตให้ผู้เล่นที่ยังไม่ถูกโหวตออกจากแต่ละเผ่าจำนวน 2 คนสามารถมาดูได้ว่าการดวลนั้นเป็นอย่างไร เมื่อผู้เล่นดวลกันเสร็จแล้ว คนในเผ่าที่มาดูมีสิทธิ์ที่จะกลับไปแบ่งปันข้อมูลที่ได้รับรู้มาหรือไม่ก็ได้และสำหรับคนที่แพ้ดวลจะถูกกำจัดออกจากเกมอย่างถาวรโดยจะต้องเผาผ้า บัฟฟ์ ของตนเอง ณ ที่เกาะแห่งการแก้แค้นทิ้งลงด้วย
วัดจุฬามณี (จังหวัดสมุทรสงคราม)
เสนาสนะ
อุโบสถจตุรมุข หินอ่อน 3 ชั้น กว้าง 40 เมตร ยาว 80 เมตร ประตูหน้าต่างด้านในแกะสลักเป็นลายไทย ส่วนด้านนอกเป็นงานฝีมือสมุกรักฝังมุก มีอัลลอยด์ลายดอกไม้เถาทุกประตูและหน้าต่าง และหน้าต่างด้านนอกมีรูปเทพประจำทิศเป็นอัลลอยด์ ด้านในแกะสลักเป็นลายไทย และเรื่องราวในนิทานชาดก นอกจะเป็นงานฝีมือสมุกรักฝังมุก ภาพตราพระราชลัญจกรของรัชกาลที่ 1–9 พระนามาภิไธยของสมเด็จพระนางเจ้าสิริกิติ์ พระบรมราชินีนาถ และพระบรมวงศานุวงศ์ ตราแผ่นดิน ตราเครื่องราชอิสริยาภรณ์
เซอร์ไวเวอร์ ริเดมป์ชันไอแลนด์
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 17 กุมภาพันธ์ พ.ศ. 2554 เวลา 14:00 น. ตามเวลาประเทศไทย
วัดจุฬามณี (จังหวัดสมุทรสงคราม)
เสนาสนะ
ศาลาหลวงปู่เนื่อง เป็นศาลาที่สร้างด้วยไม้สักทองทั้งหลัง ฝาผนังด้านในลงรักปิดทองเป็นเรื่องทศชาติชาดก ส่วนที่อยู่เหนือทางเข้าเป็นลายรดน้ำเรื่องนารายณ์สิบปาง นอกจากนั้นวัดยังมีองค์ท้าวเวสสุวรรณประดิษฐานอยู่ ณ ลานกลางแจ้งหน้าวัด
เซอร์ไวเวอร์ ริเดมป์ชันไอแลนด์
การแข่งขัน
การแข่งขันครั้งนี้เป็นการรวมทั้งรางวัลและสิทธิ์คุ้มกันด้วยและเลือกสมาชิกในเผ่าไปรับรางวัลร่วมกัน แต่ไม่ได้สิทธิ์คุ้มกันด้วยแต่อย่างใด
การโหวต
คริสติน่า ใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ คริสติน่า จะไม่ถูกนับ ผลโหวตในรอบแรกเสมอกันที่ 3-3-3 ระหว่าง สเตฟานี่, ราล์ฟ , รัซเซล ทำให้มีการโหวตในรอบที่สองโดยทั้งสามคนจะไม่ได้โหวตและคนที่เหลือจะโหวตได้แต่เพียงสามคนนี้เท่านั้น ราล์ฟ ให้เครื่องรางแก่ไมค์ ไมค์จึงใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ ไมค์ จะไม่ถูกนับแต่ก็ไม่มีชื่อโหวตของไมค์แต่อย่างใด ร๊อบ ใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ ร็อบ จะไม่ถูกนับ
วัดจุฬามณี (จังหวัดสมุทรสงคราม)
รถยนต์
จากตัวเมืองสมุทรสงคราม ใช้เส้นทางหลวงหมายเลข 325 (บางแพ - สมุทรสงคราม) เลยทางแยก เข้าอำเภออัมพวาไปประมาณ 200 เมตร ข้ามสะพานข้ามคลองอัมพวา เลี้ยวขวาแล้วขับตรงไปอีกประมาณ 1 กิโลเมตร จะถึงวัดจุฬามณี
วอลเลย์บอลชายชิงแชมป์อเมริกาใต้ 1981
วอลเลย์บอลชายชิงแชมป์อเมริกาใต้ 1981 (1981 Men's South American Volleyball Championship) เป็นครั้งที่ 14 ของการแข่งขัน จัดขึ้นในเมืองซานเตียโก, ( ชิลี) ในปี 1981 (พ.ศ. 2524)
เทือกเขาเดวะ
เทือกเขาเดวะ เป็นเทือกเขาที่ทอดยาวไปทางทิศเหนือและทิศใต้ ตั้งอยู่ทางทิศตะวันตกของภูมิภาคโทโฮกุ ประเทศญี่ปุ่น มีอาณาเขตครอบคลุมจังหวัดอาโอโมริ จังหวัดอากิตะ และจังหวัดยามางาตะ  ยอดเขาที่สูงที่สุดคือภูเขาโจไกมีความสูง 2,236 เมตร
รินะ ซาวายามะ
รินะ ซาวายามะ (, เกิด 16 สิงหาคม ค.ศ. 1990) เป็นนักร้อง-นักแต่งเพลง และนางแบบชาวญี่ปุ่น-บริติช ในปี 2017 เธอออกอีพีเปิดตัวด้วยตนเองชื่อ รินะ หลังเซ็นสัญญากับเดอร์ตีฮิตในปี 2020 เธอออกสตูดิโออัลบัมแรก ซาวายามะ ซึ่งได้รับคำสรรเสริญอย่างกว้างขวาง สตูดิโออัลบัมที่สองของเธอ โฮลด์เดอะเกิร์ล มีกำหนดวางจำหน่ายวันที่ 2 กันยายน 2022
ตลอดอาชีพของเธอ ซาวายามะได้รับการเสนอชื่อเข้าชิงรางวัลบริตอะวอดส์ สาขาดาวรุ่ง และได้ชื่อว่าเป็น "ผู้หญิงแห่งปี" จากนิตยสาร โว้ก ญี่ปุ่นเมื่อปี 2019
สนธิสัญญากำลังนิวเคลียร์พิสัยกลาง
สนธิสัญญากำลังนิวเคลียร์พิสัยกลาง (Intermediate-Range Nuclear Forces Treaty) มีชื่ออย่างเป็นทางการว่า สนธิสัญญาระหว่างสหรัฐอเมริกากับสหภาพสาธารณรัฐสังคมนิยมโซเวียตว่าด้วยการกำจัดขีปนาวุธพิสัยกลางและพิสัยสั้นกว่าของสองประเทศ (Treaty Between the United States of America and the Union of Soviet Socialist Republics on the Elimination of Their Intermediate-Range and Shorter-Range Missiles) เป็นความตกลงควบคุมอาวุธในปี 2530 ระหว่างสหรัฐกับสหภาพโซเวียต (และรัฐสืบทอดได้แก่ สหพันธรัฐรัสเซีย) มีการลงนามในกรุงวอชิงตัน ดี.ซี. โดยประธานาธิบดีโรนัลด์ เรแกน และเลขาธิการมีฮาอิล กอร์บาชอฟเมื่อวันที่ 8 ธันวาคม 2530 วุฒิสภาสหรัฐอนุมัติสนธิสัญญาฯ เมื่อวันที่ 27 พฤษภาคม 2531 และเรแกนและกอร์บาชอฟให้สัตยาบันเมื่อวันที่ 1 มิถุนายน 2531
สนธิสัญญาฯ กำจัดขีปนาวุธทิ้งตัวและขีปนาวุธร่อนที่ตั้งอยู่บนพื้นดินทั้งปวง ตลอดจนเครื่องยิงขีปนาวุธ ที่มีพิสัย 500–1,000 กิโลเมตร (พิสัยกลางสั้น) และ 1,000–5,500 กิโลเมตร (พิสัยกลาง) สนธิสัญญาฯ ไม่ครอบคลุมขีปนาวุธที่ยิงจากอากาศหรือทะเล ภายในเดือนพฤษภาคม 2534 มีขีปนาวุธถูกกำจัด 2,692 ลูก ตามด้วยการตรวจสอบยืนยันในพื้นที่เป็นเวลา 10 ปี
ประธานาธิบดีสหรัฐ ดอนัลด์ ทรัมป์ ประกาศถอนสหรัฐจากสนธิสัญญาฯ โดยอ้างว่ารัสเซียไม่ปฏิบัติตาม เมื่อวันที่ 20 ตุลาคม 2561 สหรัฐระงับสนธิสัญญาดังกล่าวอย่างเป็นทางการในวันที่ 1 กุมภาพันธ์ 2562 เช่นเดียวกับรัสเซียอีกหนึ่งวันถัดมา
เบอตง (รัฐซาราวัก)
เบอตง (Betong) เป็นเมืองหนึ่งในเขตเบอตง รัฐซาราวัก ประเทศมาเลเซีย มีชื่อเสียงเรื่อง เรือนยาว (Rumah Panjang; รูมะฮ์ปันจัง) และวัฒนธรรมอันรุ่มรวยของชนพื้นเมือง ที่นี่มีประชากร 60,298 คน ส่วนใหญ่เป็นชาวมลายู (โอรังลาอุต), อีบัน, จีน และอื่น ๆ
เจงกิส ข่าน (วิดีโอเกม)
เจงกิส ข่าน (Genghis Khan) หรือชื่อเต็มต้นฉบับคือ อาโอกิโอกามิโตะชิโรกิเมจิกะ: เจงกิส ข่าน (蒼き狼と白き牝鹿・ジンギスカン) เป็นเกมวางแผนผลัดกันเล่นใน ค.ศ. 1987 ที่พัฒนาโดยบริษัทโคอิ ซึ่งเปิดตัวครั้งแรกสำหรับเอ็นอีซี พีซี-9801, เอ็มเอสเอกซ์ และชาร์ป เอกซ์68000 ใน ค.ศ. 1988, ดอส และนินเท็นโดเอนเตอร์เทนเมนต์ซิสเตมใน ค.ศ. 1990, และอามิกาใน ค.ศ. 1990 โดยเป็นเกมที่สองในซีรีส์ ต่อจากอาโอกิโอกามิโตะชิโรกิเมจิกะ สำหรับพีซี-88, พีซี-98 และเอ็มเอสเอกซ์
โครงเรื่อง
เกมดังกล่าวนำผู้เล่นเข้าสู่ชีวิตเสมือนจริงของเจงกิส ข่าน หรือหนึ่งในคู่แข่งของเขา ผู้เล่นจะต้องจัดงานแต่งงาน, พ่อปกครองลูก, แต่งตั้งสมาชิกในครอบครัวให้ดำรงตำแหน่งรัฐบาล และต่อสู้เพื่อพิชิตโลกเก่า กองทัพจะต้องเกณฑ์ทหาร และทหารจะต้องได้รับการฝึกหากผู้เล่นจะปกครองดินแดนจากอังกฤษถึงญี่ปุ่น
รูปแบบการเล่น
เกมดังกล่าวมีสองวิธีในการเล่น อย่างแรกคือการพิชิตมองโกล โดยเริ่มขึ้นใน ค.ศ. 1175 ซึ่งเป็นโหมดผู้เล่นเดี่ยว ที่ผู้เล่นควบคุมขุนศึกเตมูจิน และพวกเขาต้องยึดครองดินแดนโดยการรักษาเศรษฐกิจให้มีเสถียรภาพ, มีกองทัพพร้อมที่จะต่อสู้ รวมทั้งโดยการโจมตีดินแดนอื่น ส่วนอย่างที่สองคือการพิชิตโลก ซึ่งเป้าหมายคือการพิชิตทุกประเทศที่เป็นปฏิปักษ์
สำหรับการพิชิตโลก ซึ่งเริ่มต้นใน ค.ศ. 1206 ได้เริ่มด้วยการเลือกจำนวนผู้เล่นและความยาก โดยรองรับผู้เล่น 1–4 คน ซึ่งผู้เล่นต้องเลือกว่าต้องการเป็นใคร ได้แก่ เจงกิส ข่าน (มองโกล), จักรพรรดิอเล็กซิออสที่ 1 (ไบแซนไทน์), พระเจ้าริชาร์ด (อังกฤษ) หรือโยริโตโมะ (ญี่ปุ่น) จากนั้น ผู้เล่นแต่ละคนจะต้องสุ่มเลือกค่าสถิติของผู้นำและผู้สืบทอด ผู้เล่นจะต้องหยุดตัวเลขสุ่มเพื่อเลือกค่าสถิติที่แน่นอน สิ่งนี้จะทำจนกว่าจะเลือกค่าสถิติทั้งหมดสำหรับตัวละครบางตัว แต่สามารถทำใหม่ได้ หลังจากที่ทุกคนพร้อมแล้ว เกมก็จะเริ่มต้นขึ้น โดยประเทศในทวีปยูเรเชียได้หมุนเวียนแทรกซอน เมื่อพวกเขาแทรกซอนไปในประเทศหนึ่ง ก็หมายความว่าพวกเขาได้ใช้ตาเดินของพวกเขา เมื่อมาถึงประเทศของผู้เล่น พวกเขาต้องเลือกสามตัวเลือก ซึ่งตัวเลือกเหล่านี้ประกอบด้วยการฝึกทหาร, การซื้อสินค้า/ปริมาณบางอย่างจากพ่อค้า, การเกณฑ์ทหาร, การส่งสนธิสัญญา หรือการทำสงคราม โดยแต่ละการกระทำจะลบหนึ่งตัวเลือกออกไปจนกว่าจะใช้ครบสามตัวเลือก จากนั้น วงจรจะดำเนินต่อไป เมื่อทุกประเทศใช้ตาเดินของตนแล้ว ฤดูกาลจะเปลี่ยนไปและวงจรก็จะผ่านไปอีกครั้ง แต่ในลำดับที่ต่างกัน ฤดูกาลเป็นตัวกำหนดว่าผู้เล่นจะต้องให้ค่าจ้างกองทัพเมื่อใด, ชาวนาเก็บเกี่ยวพืชผลเมื่อใด, ต้องแจกจ่ายอาหารเมื่อใด ฯลฯ
รายชื่อประเทศในภูมิภาคเอเชียเรียงตามผลิตภัณฑ์มวลรวมในประเทศ
ด้านล่างนี้เป็น รายชื่อประเทศในภูมิภาคเอเชียเรียงตามผลิตภัณฑ์มวลรวมในประเทศ เป็นข้อมูลจากกองทุนการเงินระหว่างประเทศ เมื่อปี ค.ศ. 2015
โอเกิล-2007-บีเอลจี-349(เอบี)บี
โอเกิล-2007-บีเอลจี-349(เอบี)บี (OGLE-2007-BLG-349(AB)b) เป็นดาวเคราะห์นอกระบบที่โคจรรอบดาวฤกษ์สองดวง ของดาวฤกษ์โอเกิล-2007-บีเอลจี-349 ซึ่งเป็นดาวฤกษ์ในกลุ่มดาวคนยิงธนู โดยห่างจากโลกราว 8,000 ปีแสง เป็นดาวเคราะห์นอกระบบที่โคจรรอบดาวฤกษ์สองดวงดวงแรกที่ใช้ไมโครเลนส์ของแรงโน้มถ่วง ในการค้นพบดาวเคราะห์ดวงนี้
มวลและวงโคจร
โอเกิล-2007-บีเอลจี-349(เอบี)บี เป็นดาวเคราะห์ประเภทซุเปอร์เนปจูน มีมวลและรัศมีใหญ่กว่าดาวเนปจูน มีมวลล 80 เท่าของมวลโลก (M⊕) ซึ่งค่อนข้างใกล้เคียงกับมวลของดาวเสาร์ นอกจากนี้ยังถือว่าเป็นดาวเคราะห์ก๊าซยักษ์ มีระยะห่างจากดาวฤกษ์คู่มากที่สุด (กึ่งแกนเอก) เพียง 2.9 หน่วยดาราศาสตร์
โรงเรียนตำรวจ
โรงเรียนตำรวจ หรือที่รู้จักกันในชื่อ โรงเรียนนายร้อยตำรวจ ศูนย์ฝึกอบรมตำรวจ ศูนย์ฝึกการบังคับใช้กฎหมาย วิทยาลัยการตำรวจ หรือ มหาวิทยาลัยตำรวจ เป็นโรงเรียนสำหรับฝึกหัดนักเรียนนายร้อยตำรวจ หรือเจ้าหน้าที่ตำรวจออกแบบมาเพื่อฝึกฝนและเตรียมความพร้อมเจ้าหน้าที่ที่จะจบออกมาทำหน้าที่บังคับใช้กฎหมายในหน่วยงานบังคับใช้กฎหมายในประเทศนั้น ๆโรงเรียนตำรวจจะฝึกนักเรียนเกี่ยวกับทักษะและยุทธวิธีที่จำเป็นต่อการปฏิบัติหน้าที่อย่างเหมาะสมและมีประสิทธิภาพ เช่น การฝึกด้านข้อกฎหมาย ทักษะการขับรถยนต์ การขับขี่ยานพาหนะต่างๆ การฝึกร่วมกับอุปกรณ์ประจำกาย การฝึกใช้อาวุธปืน กฎการใช้กำลัง การเจรจาต่อรองในสภาวะวิกฤต โดยสิ่งอำนวยความสะดวกในโรงเรียนตำรวจประกอบไปด้วย ห้องเรียน สนามฝึกการใช้ยานพาหนะ สนามฝึกยิงปืน ลู่วิ่ง โรงยิม โดยในบางโรงเรียนตำรวจอาจจะมีหอพัก โรงอาหาร ศูนย์จำลองการฝึก พิพิธภัณฑ์ตำรวจ
โรงเรียนตำรวจไม่ได้มีการฝึกแค่ระดับนักเรียนนายร้อยและเจ้าหน้าที่ตำรวจเท่านั้น อาจจะมีการฝึกตำรวจประจำหน่วยงานอื่น ๆ ในบางประเทศ ที่ผ่านการสาบานตนต่อรัฐธรรมนูญหรือคัมภีร์ศาสนา (Sworn Officer ในสหรัฐ) หน่วยงานบังคับใช้กฎหมายอื่น ๆ หน่วยปฏิบัติการพิเศษ อาทิ หน่วยสวาต รวมถึงฝึกให้กับพลเรือนและเจ้าหน้าที่รัฐอื่น ๆ ที่ไม่ได้บังคับใช้กฎหมาย
ข้อกำหนดและกฎเกณฑ์ในการเข้าเป็นนักเรียนตำรวจในโรงเรียนตำรวจนั้นแตกต่างกันไปตามเขตอำนาจของหน่วยงานตำรวจนั้น ๆ โดยทั่วไปจะมีการตรวจสอบประวัติภูมิหลัง การตรวจสภาพความพร้อมร่างกาย จิตใจ ตรวจสอบทางการแพทย์ และการตรวจสอบประวัติอาชญากรรม
โรงเรียนตำรวจในแต่ละประเทศ
โรงเรียนตำรวจในแต่ละประเทศนั้่นมีความแตกต่างกัน ตามประเภทการจัดหน่วยตำรวจภายในประเทศนั้น ๆ ทั้งในรูปแบบของศูนย์ฝึกกลางของประเทศ ศูนย์ฝึกภูมิภาค ศูนย์ฝึกเฉพาะทาง อาทิ
เกาหลีใต้
ในประเทศเกาหลีใต้ ตำรวจได้รับการฝึกโดยมหาวิทยาลัยตำรวจแห่งชาติเกาหลี รูปแบบการเรียนคล้ายคลึงกับมหาวิทยาลัยทั่วไป โดยรับเฉพาะผู้ที่มีสัญชาติเกาหลีเท่านั้น ใช้วิธีการสอบแข่งขันซึ่งมีอัตราการแข่งขันสูงมาก เนื่องจากเมื่อจบการศึกษาแล้วจะได้รับการบรรจุเข้าประจำการเลย
ญี่ปุ่น
ในประเทศญี่ปุ่น ทุกกรมตำรวจจังหวัดจะมีโรงเรียนตำรวจประจำจังหวัดโดยเฉพาะ ส่วนกรมตำรวจนครบาลโตเกียวคือสถาบันตำรวจนครบาล (โตเกียว) ดำเนินงานคล้ายคลึงกับมหาวิทยาลัยหรือวิทยาลัยทั่วไป มีหอพักและมีสโมสร
ไทย
ในประเทศไทย จัดหน่วยตำรวจในรูปแบบตำรวจแห่งชาติ โดยสำนักงานตำรวจแห่งชาติ ควบคุมดูแลโดยรัฐบาล ขึ้นตรงกับนายกรัฐมนตรี แบ่งการฝึกตำรวจออกเป็น 2 รูปแบบคือ
ชั้นสัญญาบัตร หรือระดับยศเมื่อฝึกจบคือร้อยตำรวจตรี จะฝึกรวมกันที่โรงเรียนนายร้อยตำรวจ ซึ่งจะรับนักเรียนจากโรงเรียนเตรียมทหาร หรือบุคคลภายนอกที่ผ่านข้อกำหนดในการบรรจุเป็นข้าราชการตำรวจระดับสัญญาบัตร เมื่อจบการศึกษาแล้วจะถูกบรรจุลงในหน่วยงานภายในสำนักงานตำรวจแห่งชาติหน่วยงานต่าง ๆ ทั่วประเทศในฐานะนายตำรวจ
ชั้นประทวน หรือระดับยศเมื่อฝึกจบคือสิบตำรวจตรี จะฝึกในกองบังคับการฝึกอบรมตำรวจกลางสำหรับตำรวจนครบาล ศูนย์ฝึกอบรมตำรวจภูธรภาค 1 - 9 ทั่วประเทศสำหรับตำรวจภูธร ศูนย์ฝึกอบรมตำรวจตระเวนชายแดน กองกำกับการ 1 - 9 สำหรับตำรวจตระเวนชายแดน
นอกจากนี้ยังมีศูนย์ฝึกอบรมตำรวจเฉพาะทางตามประเภทการปฏิบัติงาน อาทิ สถาบันฝึกอบรมและวิจัยการพิสูจน์หลักฐานตำรวจ ศูนย์พัฒนาด้านการข่าว
มาเลเซีย
ในประเทศมาเลเซียมีโรงเรียนตำรวจจำนวน 15 แห่ง หนึ่งในนั้นคือวิทยาลัยตำรวจมาเลเซียในกรุงกลัวลาลัมเปอร์ ซึ่งประกอบไปด้วยสถาบันตำรวจ 4 แห่งรวมกันคือ วิทยาลัยตำรวจกัวลาคูบูบารู โรงเรียนฝึกหัดสาขาพิเศษ วิทยาลัยการสืบสวนคดีอาญา และโรงเรียนจราจร ซึ่งอบรมนายตำรวจระดับสัญญาบัตร
สหรัฐ
นักวิจัยได้กล่าวว่าตำรวจสหรัฐนั้นฝึกการใช้อาวุธปืนมากกว่าการฝึกคลีคลายสถานการณ์รุนแรงต่าง ๆ
รัฐบาลกลาง
ในขณะที่รัฐบาลกลางของสหรัฐในหน่วยงานบังคับใช้กฎหมายบางแห่งมีสิ่งอำนวยความสะดวกและข้อกำหนดในการฝึกอบรมของหน่วยงานตนเอง ในขณะที่หน่วยงานบังคับใช้กฏหมายของรัฐบาลกลาง 91 หน่วย (รวมถึงเอฟบีไอ และเจ้าพนักงานตำรวจศาล) ถูกกำหนดให้มีตัวแทนเจ้าหน้าที่เข้าร่วมการฝึกที่ศูนย์ฝึกอบรมการบังคับใช้กฎหมายของรัฐบาลกลาง (Federal Law Enforcement Training Centers: FLETC) ซึ่งควบคุมดูแลโดยกระทรวงความมั่นคงแห่งมาตุภูมิ ซึ่งมีสำนักงานใหญ่อยู่ที่รัฐจอร์เจีย และมีสถานที่ฝึกอบรมกระจายอยู่ที่ อาร์เทเซีย นิวเม็กซิโก, ชาร์ลสตัน เซาท์แคโรไลนา, เชลต์แนม แมริแลนด์
สหราชอาณาจักร
ในส่วนของอังกฤษและเวลส์ ผู้สมัครกองตำรวจทั้ง 43 หน่วยของอังกฤษและเวลส์จะต้องมีอายุมากกว่า 18 ปี 6 เดือน มีสมรรถภาพร่างกายตามมาตรฐาน สุขภาพสายตาดี ถือสัญชาติอังกฤษ รวมถึงพลเรือนในเครือจักรภพที่อาศัยอยู่ในอังกฤษและเวลส์โดยไม่ติดเงื่อนไขใด ๆ
ตั้งแต่ปี พ.ศ. 2563 วิทยาลัยอบรมตำรวจอังกฤษได้เพิ่มเติมคุณสมบัติสำหรับผู้ที่จะสมัครสอบเพื่อเป็นตำรวจ โดยจะต้องจบการศึกษาในระดับปริญญาตรี เพื่อรับมือกับสถานการณ์ที่เปลี่ยนไปของอาชญากรรม
สิงคโปร์
ในประเทศสิงคโปร์ เจ้าหน้าที่ตำรวจจะได้รับการฝึกจากสถาบันฝึกอบรมมหาดไทย (Home Team Academy: HTA) ซึ่งเป็นสถาบันสำหรับฝึกอบรมหน่วยงานต่าง ๆ ในกระทรวงมหาดไทย เป็นการบูรณาการการฝึกร่วมกันภายในหน่วยงานกระทรวงมหาดไทยโดยใช้เทคโนโลยีและนวตกรรมมามีส่วนในการฝึกตำรวจ
ตำบลกะฮาด
กะฮาด เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 12 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลกะฮาด
การปกครอง
ตำบลกะฮาด แบ่งการปกครองออกเป็น 10 หมู่บ้าน คือ
โลก (ดาวเคราะห์)
แกนหมุนของโลกเอียงทำให้เกิดฤดูกาลต่าง ๆ บนผิวโลก อันตรกิริยาความโน้มถ่วงระหว่างโลกกับดวงจันทร์ก่อให้เกิดน้ำขึ้นลงมหาสมุทร ทำให้การหมุนบนแกนของโลกมีเสถียรภาพ และค่อย ๆ ชะลอการหมุนของโลก โลกเป็นดาวเคราะห์ที่มีความหนาแน่นสูงสุดในระบบสุริยะและใหญ่สุดในดาวเคราะห์คล้ายโลก 4 ดวง
ธรณีภาคของโลกแบ่งออกได้เป็นหลาย ๆ ส่วน เรียกว่าแผ่นธรณีภาค ซึ่งย้ายที่ตัดผ่านพื้นผิวตลอดเวลาหลายล้านปี ร้อยละ 71 ของพื้นผิวโลกปกคลุมด้วยน้ำ ซึ่งส่วนใหญ่เป็นมหาสมุทร อีกร้อยละ 29 ที่เหลือเป็นแผ่นดินประกอบด้วยทวีปและเกาะซึ่งมีทะเลสาบ แม่น้ำและแหล่งน้ำอื่นจำนวนมากกอปรเป็นอุทกภาค บริเวณขั้วโลกทั้งสองปกคลุมด้วยน้ำแข็งเป็นส่วนใหญ่ ได้แก่แผ่นน้ำแข็งแอนตาร์กติก และน้ำแข็งทะเลของแพน้ำแข็งขั้วโลก บริเวณภายในของโลกยังคงมีความเคลื่อนไหวโดยมีแก่นชั้นในซึ่งเป็นเหล็กในสถานะของแข็ง มีแก่นเหลวชั้นนอกซึ่งกำเนิดสนามแม่เหล็ก และชั้นแมนเทิลพาความร้อนที่ขับเคลื่อนการแปรสัณฐานแผ่นธรณีภาค
ภายในพันล้านปีแรก สิ่งมีชีวิตปรากฏขึ้นในมหาสมุทรและเริ่มส่งผลกระทบต่อชั้นบรรยากาศและผิวดาว เกื้อหนุนให้เกิดการแพร่ขยายของสิ่งมีชีวิตที่ใช้ออกซิเจนเช่นเดียวกับสิ่งมีชีวิตที่ไม่ใช้ออกซิเจน หลักฐานธรณีวิทยาบางส่วนชี้ว่าชีวิตอาจกำเนิดขึ้นเร็วสุด 4.1 พันล้านปีก่อน นับแต่นั้นตำแหน่งของโลกในระบบสุริยะ คุณสมบัติทางกายภาพของโลก และประวัติศาสตร์ธรณีวิทยาของโลกประกอบกันทำให้สิ่งมีชีวิตวิวัฒนาการและแพร่พันธุ์ได้ ในประวัติศาสตร์ของโลก  ความหลากหลายทางชีวภาพผ่านระยะการขยายยาวนาน แต่ถูกขัดจังหวะบางครั้งด้วยการสูญพันธุ์ครั้งใหญ่ กว่าร้อยละ 99 ของสปีชีส์ทั้งหมดที่เคยอยู่อาศัยบนโลกนั้นสูญพันธุ์ไปแล้ว  ประมาณการจำนวนสปีชีส์บนโลกปัจจุบันมีหลากหลาย  และสปีชีส์ส่วนใหญ่ยังไม่มีผู้อธิบาย มนุษย์กว่า 7.6 พันล้านคนอาศัยอยู่บนโลกและอาศัยชีวมณฑลและทรัพยากรธรรมชาติของโลกเพื่อการอยู่รอด มนุษย์พัฒนาสังคมและวัฒนธรรมหลากหลาย ในทางการเมือง โลกมีรัฐเอกราชกว่า 200 รัฐ
ชื่อและศัพทมูลวิทยา
คำว่า โลก ในภาษาไทยมีที่มาจากคำในภาษาบาลี โลก (โล-กะ) คนไทยใช้คำนี้เรียกโลกตั้งแต่เมื่อใดนั้นไม่ปรากฏหลักฐานแน่ชัด แต่คาดว่าน่าจะได้รับอิทธิพลสืบทอดผ่านมาทางพระพุทธศาสนา เดิมนั้นคำว่าโลกไม่ได้หมายความเฉพาะเพียงแต่โลกที่เป็นวัตถุธาตุ แต่ใช้ในหลายความหมาย ได้แก่ "หมู่" "เหล่า" "ขอบเขต" "ทั้งหมดในขอบเขต" "ขอบเขตอาศัย" "ความเป็นไป" "ความเป็นอยู่" หากกล่าวถึงโลกทั้ง ๓ ก็จะหมายถึง สังขารโลก (โลกคือสังขาร) สัตว์โลก (โลกคือหมู่สัตว์) และโอกาสโลก (โลกคือแผ่นดิน) ปัจจุบันมีการใช้คำว่า โลกในความหมายเกี่ยวข้องกับมนุษย์ หรืออารยธรรมมนุษย์ (ซึ่งตรงกับคำว่า World ในภาษาอังกฤษ) นอกเหนือจากความหมายดาวเคราะห์ที่นิยมใช้ทั่วไป
คำว่าโลกในภาษาต่างประเทศ อังกฤษร่วมสมัยใช้คำว่า Earth พัฒนามาจากรูปแบบภาษาอังกฤษสมัยกลางต่าง ๆ กัน ซึ่งสืบมาจากคำนามในภาษาอังกฤษสมัยเก่าที่นิยมสะกดว่า ' มีรากเดียวกันกับทุกภาษาในกลุ่มเจอร์แมนิก และโปรโตเจอร์แมนิกที่ได้ประกอบเป็น *erþō ตามที่ปรากฏในสมัยแรก ๆ มีการใช้คำ eorðe เพื่อแปลความจากคำภาษาลาติน ' และภาษากรีก  (gē) ในความหมาย พื้นดิน ดิน ผืนดินแห้ง โลกมนุษย์ พื้นผิวของโลก (รวมทั้งทะเล) ตลอดจนพิภพโลกทั้งมวล เช่นเดียวกันกับเทอร์ราและไกอา โลกถือว่าเป็นเทพเจ้าตามลัทธิเพเกินของชาวเจอร์แมนิก-ชาวแองเกิลตามที่แทซิทัสได้บันทึกไว้ในบรรดาผู้ศรัทธาในเทพเนอทัส และภายหลังตามเทวตำนานนอร์ส คือ ยูร์ด (Jörð)  ยักษิณีซึ่งสมรสกับโอดินและเป็นมารดาของทอร์
การกำเนิด
วัตถุแรกเริ่มที่สุดที่พบในระบบสุริยะมีอายุย้อนหลังไปถึง 4.567 พันล้านปีก่อน โลกยุคแรกเริ่มถือกำเนิดขึ้นเมื่อ 4.54 พันล้านปีก่อน มีการก่อกำเนิดและวิวัฒนาการของวัตถุต่าง ๆ ในระบบสุริยะร่วมกับดวงอาทิตย์ ตามทฤษฎีแล้วเนบิวลาสุริยะแยกส่วนอาณาบริเวณหนึ่งออกจากเมฆโมเลกุลโดยการยุบตัวจากแรงโน้มถ่วง ซึ่งเริ่มหมุนและแบนลงเป็นจานรอบดาวฤกษ์ จากนั้นดาวเคราะห์ต่าง ๆ เกิดขึ้นจากจานนั้นพร้อมกับดวงอาทิตย์ ในเนบิวลาประกอบด้วยก๊าซ เม็ดน้ำแข็ง และฝุ่น (รวมทั้งนิวไคลด์แรกกำเนิด) ตามทฤษฎีเนบิวลา พลาเนตติซิมัล (planetesimal) หรือวัตถุแข็งที่จะก่อกำเนิดดาวเคราะห์ เกิดขึ้นจากการงอกพอกพูน โดยโลกบรรพกาลใช้เวลาก่อกำเนิด 10–20 ล้านปี
ดวงจันทร์กำเนิดขึ้นเมื่อประมาณ 4.53 พันล้านปีก่อน การกำเนิดของดวงจันทร์ยังเป็นหัวข้อการวิจัยในปัจจุบัน สมมติฐานนำกล่าวว่าดวงจันทร์ถือกำเนิดขึ้นโดยการพอกพูนจากวัตถุที่หลุดออกจากโลกหลังจากโลกถูกวัตถุขนาดใหญ่เท่าดาวอังคารชื่อว่า เธีย (Theia) พุ่งเข้าชน แบบจำลองนี้กะว่ามวลของเธียคิดเป็นประมาณร้อยละ 10 ของมวลโลก พุ่งเข้าชนโลกในลักษณะแฉลบและมวลบางส่วนรวมเข้ากับโลก ในระหว่างเวลาประมาณ 4.1 และ 3.8 พันล้านปีก่อน ดาวเคราะห์น้อยจำนวนมากพุ่งชนระหว่างการระดมชนหนักครั้งสุดท้าย ก่อให้เกิดการเปลี่ยนแปลงอย่างใหญ่หลวงกับบริเวณพื้นที่ผิวส่วนใหญ่ของดวงจันทร์รวมทั้งโลก
ประวัติทางธรณีวิทยา
บรรยากาศโลกและมหาสมุทรประกอบขึ้นจากกัมมันตภาพภูเขาไฟและกระบวนการปล่อยก๊าซ (outgassing) ไอน้ำจากสองแหล่งดังกล่าวควบแน่นเป็นมหาสมุทร รวมกับน้ำและน้ำแข็งที่มากับดาวเคราะห์น้อย ดาวเคราะห์ก่อนเกิด และดาวหาง ตามแบบจำลองนี้ "ก๊าซเรือนกระจก" ในบรรยากาศช่วยรักษามหาสมุทรไม่ให้เยือกแข็งเมื่อดวงอาทิตย์ที่เพิ่งก่อกำเนิดยังมีความสว่างเพียงร้อยละ 70 เทียบกับปัจจุบัน ราว 3.5 พันล้านปีก่อน เกิดสนามแม่เหล็กโลกซึ่งช่วยปกป้องบรรยากาศไม่ให้ถูกลมสุริยะพัดพาไป
เปลือกโลกก่อรูปขึ้นเมื่อชั้นนอกที่หลอมเหลวของโลกเย็นตัวลงจนอยู่ในสถานะแข็ง มีแบบจำลองสองแบบจำลอง ที่อธิบายการเกิดขึ้นของแผ่นดินโดยแบบจำลองหนึ่งเสนอว่า แผ่นดินค่อย ๆ เกิดขึ้นจนมีรูปร่างดังในปัจจุบัน อีกแบบจำลองหนึ่งซึ่งอาจเป็นไปได้มากกว่า เสนอว่าแผ่นดินเติบโตอย่างรวดเร็ว ตั้งแต่ช่วงแรก ๆ ในประวัติศาสตร์โลก อันเนื่องมาจากการดำรงอยู่มาต่อเนื่องยาวนานของพื้นที่ส่วนทวีป  ทวีปต่าง ๆ เกิดขึ้นโดยการแปรสัณฐานแผ่นธรณีภาคซึ่งเป็นกระบวนการที่มีสาเหตุจากการสูญเสียความร้อนของบริเวณภายในของโลกอย่างต่อเนื่อง ตามมาตรเวลากว่าหลายร้อยล้านปี มีการรวมมหาทวีปแล้วแยกออกจากกัน ประมาณ 750 ล้านปีก่อน มหาทวีปแรก ๆ ที่ทราบชื่อโรดิเนียเริ่มแตกออกจากกัน ต่อมาทวีปทั้งหลายกลับมารวมกันเป็นมหาทวีปแพนโนเชียเมื่อราว 600–540 ล้านปีก่อน และสุดท้ายคือมหาทวีปแพนเจียซึ่งก็แยกออกจากกันเมื่อราว 180 ล้านปีก่อน